Pozdravljeni, šestošolci,

najbrž, si nismo nikoli mislili, da bomo takole komunicirali, pa je to pač nuja, če želimo sebi in drugim bolje, kot je sedaj.

Pa k bistvu. Pri slovenščini bomo, kolikor se bo le dalo, dali prednost književnosti, ki jo boste veliko lažje tudi sami spoznavali, kot pa jezikovni pouk. Ker imamo 5 ur tedensko, mislim, da je smiselno, da dnevno dobivate moja navodila, in jih sproti tudi uresničujete, saj boste za vse posredovano, morali tudi dokazati znanje, ki bo ocenjeno.

Vsekakor pa sem vam na voljo preko e asistenta, če boste potrebovali pojasnila.

Lep pozdrav vsem, pazite nase in na vse ostale

Magda Grajš

Za začetek najprej pojasnilo

VSE, KAR JE NATISNJENO ODEBELJENO, MORA BITI ZAPISANO V ZVEZKU

Pri današnjem zapisu preverite, do kod smo že zapisali in nadaljujte od tam naprej

**JOSIP JURČIČ**

**(Muljava, 1844 - Lj 1881)**

**Rodil se je v družini, kjer je bila mati gospodinja, oče pa kočijaž v Stiškem samostanu. Za dodaten zaslužek so poskrbeli z branjerijo in žganjekuho.**

**Ded je bil zelo pomemben v Jurčičevem življenju, saj je on poskrbel, da je šel otrok v šolo.**

**Po dedovem pripovedovanju je zapisal veliko zgodb:**

**- PRIPOVEDKE O BELI KAČI**

**- SPOMINI NA DEDA**

**- JESENSKA NOČ MED SLOVENSKIMI POLHARJI.**

**Že kot gimnazijec je napisal povest JURIJ KOZJAK, slovenski janičar, najpomembnejše pa je delo DESETI BRAT, ki je 1. slovenski roman (1866).**

**Tu srečamo vaškega posebneža Krjavlja.**

**Pomembni so še naslovi del: DOMEN, KOZLOVSKA SODBA V VIŠNJI GORI, SOSEDOV SIN, ROKOVNJAČI, ki jih je dokončal Janko Kersnik.**

***Kako je Krjavelj s hudičem opravil***

***Krjavelj je bil preprost človek, ki je s pripovedovanjem zabaval ljudi. Njegova pripoved je živa in napeta, saj sam verjame v vse, kar pripoveduje drugim.***

***V odlomku nastopa izmišljeno bitje – hudič-, zato bi odlomek lahko primerjali s fantastično pripovedjo, ki ji lahko rečemo tudi sodobna pravljica, saj si je Krjavelj vse izmislil, torej je dogodek s hudičem plod njegove domišljije.***